open-index/open-wikipedia-markdown huggingface dataset:
জাতীয় গৃহায়ন কর্তৃপক্ষ

**জাতীয় গৃহায়ন কর্তৃপক্ষ** গৃহায়ণ ও গণপূর্ত মন্ত্রণালয়ের অধীনস্থ  বাংলাদেশ সরকারের নিয়ন্ত্রিত একটি সংস্থা।

## ইতিহাস
জাতীয় গৃহায়ন কর্তৃপক্ষ দুটি পৃথক সংস্থা, আবাসন ও নিষ্পত্তি অধিদপ্তর এবং জেলা প্রশাসক বন্দোবস্তের সাথে এর উৎস আবিষ্কার করে। ভারত বিভাগের পরে পাকিস্তানে কয়েক মিলিয়ন শরণার্থী প্রবেশ হয়েছিল। সরকার শরণার্থী ও নিম্ন-আয়ের পরিবারগুলিকে আবাসন সরবরাহের জন্য ওয়ার্কস, বিদ্যুৎ এবং সেচ মন্ত্রণালয়ে একটি হাউজিং উইং তৈরি করে প্রতিক্রিয়া জানায়। ১৯৭১ সালে, হাউজিং উইংটি আবাসন ও বন্দোবস্ত অধিদপ্তরে হালনাগাদ করা হয়েছিল। ২০০০ সালে, বাংলাদেশের সংসদ জাতীয় আবাসন কর্তৃপক্ষ আইনটি পাস করেছে। হাউজিং অ্যান্ড সেটেলমেন্ট ডিরেক্টরেক্ট এবং জেলা প্রশাসক বন্দোবস্তকে একত্রিত করে ১৫ ই জুলাই ২০০১-এ জাতীয় আবাসন কর্তৃপক্ষ গঠন করা হয়।

## বিবরণ
সংস্থাটি বাংলাদেশ জুড়ে স্বল্প আয়ের পরিবারের জন্য আবাসন তৈরি করে। এজেন্সি সরকারী জমিতে উচ্ছেদও করে থাকে। ২০১৭ সালে, এনএইচএ সারা বাংলাদেশে ৩৪ টি আবাসন প্রকল্প নির্মাণ করছিল। ৩০ শে জানুয়ারী ২০১৯ সালে জাতীয় আবাসন কর্তৃপক্ষের প্রাক্তন যুগ্ম সচিব রফিকুল মোহাম্মদকে সরকারী জমি চুরির জন্য আইনি কাজ করার অভিযোগে পাঁচ বছরের কারাদণ্ডে দণ্ডিিত করা হয়েছিল।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০০১-এ বাংলাদেশে প্রতিষ্ঠিত
বিষয়শ্রেণী:২০০২-এ প্রতিষ্ঠিত সরকারি সংস্থা
এগারো সিন্ধুর গোধূলী

**এগারো সিন্ধুর গোধুলী** (ট্রেন নং ৭৪৯/৭৫০) বাংলাদেশ রেলওয়ের অধীনে পরিচালিত ঢাকা থেকে কিশোরগঞ্জ পর্যন্ত চলাচলকারী একটি আন্তঃনগর ট্রেন। এটি একটি জনপ্রিয় দ্রুতগামী ও বিলাসবহুল আন্তঃনগর ট্রেন। এগারোসিন্ধুর
এক্সপ্রেস নামে ১৯৮৭ সালে যাত্রা শুরু করে এবং এগারোসিন্ধুর গোধূলী হিসেবে যাত্রা শুরুর তারিখ ১৬ মে ২০০২।

## ইতিহাস
এগারো সিন্ধুর গোধুলী এক্সপ্রেস মিটারগেজ রেললাইনে চলে। এটি উদ্বোধন হয় ১৬ই মে ২০০২ খ্রিস্টাব্দে। এগারো সিন্ধুর গোধুলি এক্সপ্রেস ছাড়াও এ রুটে এগারো সিন্ধুর প্রভাতী ও কিশোরগঞ্জ এক্সপ্রেস চলাচল করে।
## সময়সূচী
বাংলাদেশ রেলওয়ের সময়সূচী পরিবর্তনশীল। **২০২৫ সালের টাইম টেবিল অনুযায়ী**  , অর্থাৎ , বাংলাদেশ রেলওয়ের অধীনে প্রকাশিত **টাইম টেবিল ৫৪ অনুযায়ী** নিম্নে সময়সূচি উল্লেখ করা হলো ‌। এই টাইমটবিল **মার্চ ,২০২৫ সাল** হতে কার্যকর।

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
* ঢাকা বিমানবন্দর রেলওয়ে স্টেশন
* নরসিংদী
* মেথীকান্দা (শুধু ৭৪৯ এর জন্য)
* ভৈরব বাজার জংশন
* কুলিয়ারচর
* বাজিতপুর
* সরারচর
* মানিকখালী
* গচিহাটা

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
ব্রাহ্মণবাড়িয়া

বাংলাদেশের চট্টগ্রাম বিভাগের একটি জেলা শহর **ব্রাহ্মণবাড়িয়া**। ৯টি উপজেলা নিয়ে ব্রাহ্মণবাড়িয়া জেলা গঠিত। ব্রাহ্মণবাড়িয়াকে ১৯৮৪ সালে একটি জেলা হিসাবে ঘোষণা করা হয়। এটি আয়তন: ১৮৮১.২০ বর্গ কিমি। অবস্থান: ২৩°৩৯´ থেকে ২৪°১৬´ উত্তর অক্ষাংশ এবং ৯০°৪৪´ থেকে ৯১°৫১´ পূর্ব দ্রাঘিমাংশ। সীমানা: উত্তরে কিশোরগঞ্জ এবং হবিগঞ্জ জেলা, দক্ষিণে কুমিল্লা জেলা, পূর্বে হবিগঞ্জ জেলা ও ভারতের ত্রিপুরা রাজ্য, পশ্চিমে মেঘনা নদী, কিশোরগঞ্জ, নরসিংদী ও নারায়ণগঞ্জ জেলা। 

*জনসংখ্যা* ২৮৪০৪৯৮; পুরুষ ১৩৬৬৭১১, মহিলা ১৪৭৩৭৮৭। মুসলিম ২৬২৭৮১০, হিন্দু ২১১৮৯৯, বৌদ্ধ ১১৮, খ্রিস্টান ৩৮৯ এবং অন্যান্য ২৮২। *মুক্তিযুদ্ধ* ১৯৭১ সালে ব্রাক্ষ্মণবাড়ীয়া জেলা ২ নং সেক্টরের অধীন ছিল। এটি বাংলাদেশের ১৭ তম বৃহত্তম শহর। ব্রাহ্মণবাড়িয়া জেলা ৯টি উপজেলা, ৯টি থানা, ৫টি পৌরসভা, ১০০টি ইউনিয়ন, ৯৯৩টি মৌজা, ১৩৩১টি গ্রাম ও ৬টি সংসদীয় আসন নিয়ে গঠিত।

## প্রশাসন
thumb|ব্রাহ্মণবাড়িয়া পৌরসভার মহল্লা জিওকোড ম্যাপ

ব্রাহ্মণবাড়িয়া শহর পরিচালনার জন্য ব্রাহ্মণবাড়িয়া পৌরসভা নামক একটি স্থানীয় সরকার সংস্থা গঠন করা হয় ১৯৭২ সালে। ব্রাহ্মণবাড়িয়া শহরের ১৮.৫০ বর্গ কি.মি. এলাকা ব্রাহ্মণবাড়িয়া পৌরসভা দ্বারা পরিচালিত হয় যেটি ব্রাহ্মণবাড়িয়া শহরকে ১২টি ওয়ার্ড এবং ৩৪টি মহল্লায় বিভক্ত করেছে। এ পৌর এলাকায় নাগরিক সুযোগ-সুবিধা ও পৌরসেবা দেয়াই এ সংস্থার কাজ।

## ভূগোল এবং জলবায়ু

ব্রাহ্মণবাড়িয়া বাংলাদেশ-এর পূর্ব-মধ্য অঞ্চলে অবস্থিত। এর নিকটবর্তী শহরগুলি হল ঢাকা, কুমিল্লা, নারায়ণগঞ্জ। এই শহরটি তিতাস নদীর তীরে রয়েছে। এছাড়াও ব্রাহ্মণবাড়িয়ার পশ্চিমে মেঘনা নদী বয়ে গেছে।

ব্রাহ্মণবাড়িয়ায় ক্রান্তীয় ভেজা এবং শুষ্ক আবহাওয়া থাকে।

## চিত্রশালা

## উল্লেখযোগ্য ব্যক্তি
দেখুন: ব্রাহ্মণবাড়িয়া জেলার ব্যক্তিবর্গের তালিকা

## তথ্যসূত্র

## বহিঃসংযোগ


বিষয়শ্রেণী:বাংলাদেশের নগর
বিষয়শ্রেণী:চট্টগ্রাম বিভাগের জনবহুল স্থান
মধুমতি এক্সপ্রেস

**মধুমতি এক্সপ্রেস** (ট্রেন নাম্বার- ৭৫৫/৭৫৬) বাংলাদেশ রেলওয়ের অধীনে পরিচালিত পশ্চিমাঞ্চলের একটি জনপ্রিয় আন্তঃনগর ট্রেন। ট্রেনটি বাংলাদেশ রেলওয়ে পশ্চিমাঞ্চল এর সদর দপ্তর ও বাংলাদেশের উত্তরবঙ্গের বড় শহর  রাজশাহী থেকে ভাঙ্গা ও পদ্মা সেতু দিয়ে রাজধানী ঢাকা রুটে চলাচল করে। এটি উদ্বোধন করা হয় ১৫ই আগস্ট ২০০৩  সালে যা সেই সময় রাজশাহী-গোয়ালন্দ ঘাট রুটে চলাচল করতো। যা পরবর্তী সময়ে ২০২০ সালের ৩০ অক্টোবর থেকে রুট পরিবর্তন করে ভাঙ্গা রেলওয়ে স্টেশন পর্যন্ত বর্ধিত করা হয়। পরবর্তীতে ২০২৩ সালের ১ ডিসেম্বর  তা ঢাকা পর্যন্ত বর্ধিত করা হয়। এটি রাজশাহী - ঢাকা রুটের পঞ্চম ট্রেন হিসেবে আত্মপ্রকাশ করে। বর্তমানে ট্রেনটি ভারত থেকে আমদানি করা জার্মানির Linke-Hofmann-Busch (LHB) কোচ নিয়ে রাজশাহী ও ঢাকার মাঝে পদ্মা সেতু হয়ে চলাচল করছে।

## সময়সূচী

## যাত্রাবিরতি
অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি অনির্দিষ্টকাল পর্যন্ত কার্যকর। এক্ষেত্রে বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ তথ্যাদি জানা যেতে পারে।
* ঢাকা রেলওয়ে স্টেশন
* শ্রীনগর রেলওয়ে স্টেশন
* মাওয়া রেলওয়ে স্টেশন
* পদ্মা রেলওয়ে স্টেশন
* শিবচর রেলওয়ে স্টেশন
* ভাঙ্গা রেলওয়ে স্টেশন
* পুখুরিয়া রেলওয়ে স্টেশন
* তালমা রেলওয়ে স্টেশন
* ফরিদপুর রেলওয়ে স্টেশন
* আমিরাবাদ রেলওয়ে স্টেশন
* পাচুরিয়া রেলওয়ে স্টেশন
* রাজবাড়ী রেলওয়ে স্টেশন
* কালুখালী জংশন রেলওয়ে স্টেশন
* পাংশা রেলওয়ে স্টেশন
* খোকসা রেলওয়ে স্টেশন
* কুমারখালী রেলওয়ে স্টেশন
* কুষ্টিয়া কোর্ট রেলওয়ে স্টেশন
* পোড়াদহ রেলওয়ে স্টেশন
* মিরপুর রেলওয়ে স্টেশন
* ভেড়ামারা রেলওয়ে স্টেশন
* পাকশী রেলওয়ে স্টেশন
* ঈশ্বরদী জংশন রেলওয়ে স্টেশন
* রাজশাহী রেলওয়ে স্টেশন

## আরও দেখুন

* চন্দনা কমিউটার

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
দোলনচাঁপা এক্সপ্রেস

**দোলনচাঁপা এক্সপ্রেস** (ট্রেন নং ৭৬৭/৭৬৮) বাংলাদেশ রেলওয়ের অধীনে পরিচালিত সান্তাহার রেলওয়ে স্টেশন থেকে পঞ্চগড় রেলওয়ে স্টেশন পর্যন্ত চলাচল কারী একটি আন্তঃনগর ট্রেন। এটি উত্তরবঙ্গের জনপ্রিয় একটি আন্তঃনগর ট্রেন এবং বাংলাদেশ রেলওয়ের একমাত্র আন্তঃনগর ট্রেন যা এক যাত্রায় দুইবার লোকোমোটিভ ঘুরানো হয়। 

## ইতিহাস
শুরুতে যমুনা নদীর উত্তর পাশে তিস্তা এক্সপ্রেস নামে ফুলছড়ি ঘাট থেকে দিনাজপুর পর্যন্ত চলাচল করতো। যাত্রীরা আগে ঢাকা থেকে বাহাদুরাবাদ ঘাট পর্যন্ত তিস্তা এক্সপ্রেস এ এসে নদী পার হয়ে এটি হয়ে চলাচল করতো। ২০০৩ সালে যমুনা রেলওয়ে সংযোগ চালু হওয়ার পর এটি সান্তাহার থেকে দিনাজপুর পর্যন্ত চলাচলকারী দোলনচাঁপা এক্সপ্রেস নামে চলাচল শুরু করে। ট্রেনটি উদ্বোধন করা হয় ১৬ই মার্চ ১৯৮৬ খ্রিস্টাব্দে। ১১ই জুন ২০২২ সালে ট্রেনটিকে পঞ্চগড় পর্যন্ত বর্ধিত করা হয়। এই ট্রেনটির দূরত্ব ৩৪৭ কিলোমিটার কিন্তু সময় নেয় সাড়ে নয় ঘনটার উপর যেখানে ঢাকা এবং চট্রগ্রামের মধ্যে দূরত্ব ৩২০ কিলোমিটার এবং সময় নেয় সাড়ে ৫ থেকে সর্বচ্চ ৬ ঘণ্টা পর্যন্ত।

## বিরতিস্থান
**দোলনচাঁপা এক্সপ্রেস** নিম্নলিখিত স্টেশনে যাত্রাবিরতি দেয়:
* তালোড়া রেলওয়ে স্টেশন
* বগুড়া রেলওয়ে স্টেশন
* সোনাতলা রেলওয়ে স্টেশন
* মহিমাগঞ্জ রেলওয়ে স্টেশন
* বোনারপাড়া রেলওয়ে স্টেশন
* বাদিয়াখালী রেলওয়ে স্টেশন
* গাইবান্ধা রেলওয়ে স্টেশন
* বামনডাঙ্গা রেলওয়ে স্টেশন
* পীরগাছা রেলওয়ে স্টেশন
* কাউনিয়া রেলওয়ে স্টেশন
* রংপুর রেলওয়ে স্টেশন
* বদরগঞ্জ রেলওয়ে স্টেশন
* খোলাহাটি রেলওয়ে স্টেশন
* পার্বতীপুর রেলওয়ে স্টেশন
* চিরিরবন্দর রেলওয়ে স্টেশন
* দিনাজপুর রেলওয়ে স্টেশন
* সেতাবগঞ্জ রেলওয়ে স্টেশন
* পীরগঞ্জ রেলওয়ে স্টেশন
* ভোমরাদহ রেলওয়ে স্টেশন
* ঠাকুরগাঁও রেলওয়ে স্টেশন
* রুহিয়া রেলওয়ে স্টেশন
* কিসমত রেলওয়ে স্টেশন

## সময়সূচী
এটি সান্তাহার থেকে ছাড়ে প্রতিদিন সকাল ১১টায়, পঞ্চগড় পৌছায় রাত ৮ টা ৪০ মিনিটে।পুরো ভ্রমণে সময় লাগে মোট ৯ঃ ৪০। পঞ্চগড় থেকে ছাড়ে সকাল ৬ টায়, সান্তাহার পৌছায় বিকাল ৪:১৫টায়।পুরো ভ্রমণে সময় লাগে মোট ১০ঃ১৫।

## আরও দেখুন
* করতোয়া এক্সপ্রেস
* বগুড়া কমিউটার
* কলেজ ট্রেন

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন

## বহিঃসংযোগ

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:২০১১-এ চালু রেল পরিষেবা
হাওর এক্সপ্রেস

**হাওর এক্সপ্রেস** (ট্রেন নং ৭৭৭/৭৭৮) বাংলাদেশ রেলওয়ের অধীনে পরিচালিত ঢাকা থেকে মোহনগঞ্জ রেলওয়ে স্টেশন পর্যন্ত চলাচলকারী একটি আন্তঃনগর ট্রেন।

ঢাকা মোহনগঞ্জ রুটে হাওর এক্সপ্রেস উদ্বোধন হয় ৩০ শে জুলাই ২০১৩ খ্রিষ্টাব্দে। এ রুটে মোহনগঞ্জ এক্সপ্রেস নামে আরো একটি আন্তঃনগর ট্রেন চলাচল করে।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
* ঢাকা বিমানবন্দর রেলওয়ে স্টেশন
* জয়দেবপুর জংশন
*গফরগাঁও
* ময়মনসিংহ জংশন
* গৌরীপুর জংশন
* শ্যামগঞ্জ জংশন
* নেত্রকোণা
* ঠাকুরাকোণা
*বারহাট্টা

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
গ্রাম উন্নয়ন সমিতি

**গ্রাম উন্নয়ন সমিতি** বলে বুঝাতে পারে:
* গ্রাম উন্নয়ন সমিতি (নেপাল)
* গ্রাম উন্নয়ন সমিতি (ভারত)
সাগরদাঁড়ি এক্সপ্রেস

**সাগরদাঁড়ি এক্সপ্রেস** (ট্রেন নম্বর ৭৬১/৭৬২) বাংলাদেশ রেলওয়ের অধীনে পরিচালিত বাংলাদেশ তৃতীয় বৃহত্তম বিভাগীয় শহর এবং দ্বিতীয় বৃহত্তম বন্দর নগরী  খুলনা থেকে বাংলাদেশের অন্যতম সুন্দর ও শিক্ষানগরী রাজশাহী পর্যন্ত চলাচলকারী একটি আন্তঃনগর ট্রেন।পশ্চিমাঞ্চলের সর্ববৃহৎ দুই শহরের মধ্যে যোগাযোগ স্থাপনকারী এ ট্রেনটির গুরুত্ব অপরিসীম অত্র এলাকায়।

## ইতিহাস
খুলনা থেকে রাজশাহী ব্রডগেজ রেললাইনে সাগরদাঁড়ি এক্সপ্রেস চলাচল করে। এটি উদ্বোধন হয় ১ই জুন ২০০৭ খ্রিষ্টাব্দে। এছাড়াও এ রুটে কপোতাক্ষ এক্সপ্রেস চলাচল করে। এটি মাইকেল মধুসূদন দত্তের জন্মস্থান সাগরদাঁড়ী গ্রামের নামে নামকরণ করা হয়েছে।

## বিরতিস্থান
সাগরদাঁড়ি এক্সপ্রেস নিম্নলিখিত স্থানে যাত্রাবিরতি দেয়:
* নওয়াপাড়া রেলওয়ে স্টেশন
* যশোর রেলওয়ে স্টেশন
* মোবারকগঞ্জ রেলওয়ে স্টেশন
* কোট চাঁদপুর রেলওয়ে স্টেশন
* দর্শনা রেলওয়ে স্টেশন
* চুয়াডাঙ্গা রেলওয়ে স্টেশন
* আলমডাঙ্গা রেলওয়ে স্টেশন
* পোড়াদহ রেলওয়ে স্টেশন
* ভেড়ামারা রেলওয়ে স্টেশন
* পাকশী রেলওয়ে স্টেশন
* ঈশ্বরদী রেলওয়ে স্টেশন
* আজিমনগর রেলওয়ে স্টেশন
* আব্দুলপুর রেলওয়ে স্টেশন

## সময়সূচী
এটি খুলনা থেকে ছাড়ে বিকাল ৪ টায়, রাজশাহী পৌছায় রাত ৯ টা ৪০ মিনিটে। রাজশাহী থেকে ছাড়ে সকাল ৬ টা ৪০ মিনিটে, খুলনা পৌছায় দুপুর ১২ টা ৪৫ মিনিটে। (লাইন ক্রসিং এর কারনে সময় কিছুটা তারতম্য হতে পারে)

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
মোহাম্মদ সিদ্দিকুর রহমান

**মোহাম্মদ সিদ্দিকুর রহমান** বাংলাদেশের ব্রাহ্মণবাড়িয়া জেলার রাজনীতিবিদ ও সাবেক কেবিনেট সচিব। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি ১৯৯৬ সালের ১৫ ফেব্রুয়ারির জাতীয় সংসদ নির্বাচনে নির্বাচিত হয়েছিলেন।

## জন্ম ও পারিবারিক জীবন
মোহাম্মদ সিদ্দিকুর রহমান ব্রাহ্মণবাড়িয়া জেলার নবীনগর উপজেলায় বরিকান্দি ইউনিয়ন এর ধরাভাঙ্গা গ্রামে জন্মগ্রহণ করেন।

## রাজনৈতিক ও কর্মজীবন
মোহাম্মদ সিদ্দিকুর রহমান একজন অবসরপ্রাপ্ত বাংলাদেশি সরকারি কর্মকর্তা যিনি মন্ত্রিপরিষদ বিভাগের সাবেক মন্ত্রিপরিষদ সচিব হিসেবে দায়িত্ব পালন করছেন। বাংলাদেশ জাতীয়তাবাদী দলের নেতা। 

## আরও দেখুন

* ষষ্ঠ জাতীয় সংসদ সদস্যদের তালিকা

## তথ্যসূত্র

ভিডিও লিংক https://www.facebook.com/106222517801244/posts/512921680464657/?app=fbl

## বহিঃসংযোগ

* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –বাংলাদেশ নির্বাচন কমিশন

বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:বাংলাদেশের সচিব
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশের মন্ত্রিপরিষদ সচিব
কুমিল্লা ভিক্টোরিয়া কলেজিয়েট স্কুল

**কুমিল্লা ভিক্টোরিয়া কলেজিয়েট স্কুল** বাংলাদেশের কুমিল্লা জেলায় অবস্থিত একটি প্রাচীনতম বিদ্যালয়য়।  মহারানী ভিক্টোরিয়ার নামানুসারে কুমিল্লা শহরের প্রাণকেন্দ্রে মনোহরপুর এলাকায় রানীর দিঘীর দক্ষিণ পশ্চিম পাড়ে ১৮৮৬ সালে এটি প্রতিষ্ঠিত হয়।

## ইতিহাস
ইংরেজ শাসন আমলে জমিদার রায় আনন্দচন্দ্র রায় বাহাদুর কর্তৃক কুমিল্লা ভিক্টোরিয়া কলেজিয়েট স্কুলটি প্রতিষ্ঠিত হয়। পরবর্তীতে প্রতিষ্ঠানটির সম্প্রসারিত প্রতিষ্ঠান হিসাবে ১৮৯৯ সালে কুমিল্লা ভিক্টোরিয়া সরকারি কলেজ এবং ভিক্টোরিয়া প্রাথমিক বিদ্যালয়টি প্রতিষ্ঠিত হয়।

### নামকরণ
তৎকালীন ত্রিপুরা জেলার অন্তর্গত বর্তমান কুমিল্লা জেলার লাকসাম থানার গোবিন্দপুরের প্রসিদ্ধ জমিদার বংশীয় বিদ্যুৎসাহী জমিদার রায় আনন্দচন্দ্র রায় বাহাদুর  মাত্র ২৩ বছর বয়সে কুমিল্লা শহরের মনোহরপুর এলাকায় ”রায় এন্ট্রাস” স্কুল প্রতিষ্ঠা করেন। এই বিষয়টি ভারত সরকারের দৃষ্টি আকর্ষণ করে এবং তাকে শিক্ষানুরাগী হিসেবে পুরষ্কৃত করার জন্য মনোনীত করা হয়। ঐ অনুষ্ঠানে তাকে ”রায় বাহাদুর” উপাধিতে ভূষিত করা হয়। এই কারণেই ১৮৮৬ সালে তার প্রতিষ্ঠিত রায় এন্ট্রাস স্কুল এর নাম পরিবর্তন করে মহারানী ভিক্টোরিয়ার প্রতি কৃতজ্ঞতা প্রদর্শন করার জন্য কুমিল্লা ভিক্টোরিয়া কলেজিয়েট স্কুল নামকরণ করেন।

### অর্জন
অত্র বিদ্যালয়ের সাধারণ ছাত্র-ছাত্রীদের পাশাপাশি সমাজ কল্যাণ অধিদপ্তরের নিয়ন্ত্রণাধীন দৃষ্টি প্রতিবন্ধী শিক্ষার্থীদের শিক্ষা কার্যক্রম চালু রয়েছে। বিদ্যালয়ের সাধারণ শিক্ষার্থীদের পাশাপাশি প্রতিবন্ধীশিক্ষার্থীরাও পাবলিক পরীক্ষায় ও সহ পাঠক্রমিক কার্যক্রমে (বিতর্ক, সাঁতার, ফুটবল, রচনা, আবৃত্তি, নৃত্য, সংগীত) জাতীয় পর্যায়ে মেধার স্বাক্ষর রাখে।

### প্রধান শিক্ষকগনের নামের তালিকা

# শ্রী সতীশ চন্দ্র রায় বাহাদুর, বি.এ. ২৩/০৩/১৮৮৬ - ৩১/১২/১৮৮৯
# শ্রী দীনেশ চন্দ্র সেন, বি.এ. (শিক্ষাবিদ,গবেষক,লোক সাহিত্য বিশারদ,বাংলা সাহিত্যের ইতিহাসকার) ০১/০১/১৮৯০ - ৩১/০৩/১৮৯৭
# শ্রী সত্যেন্দ্রনাথ বসু ০১/০৪/১৮৯৭ – ০৩/০৯/১৯০৪
# মৌলভী মোহাম্মদ ইসহাক, বি.এ. ০৪/০৯/১৯০৪ - ৩১/০৫/১৯৪৭
# শ্রী রোহিনী কুমার চক্রবর্তী, বি.এ. ০১/০৬/১৯৪৭ - ২৮/০২/১৯৫৭
# শ্রী জগদীশ চন্দ্র ভট্টাচার্য, বি.এ; বি.টি. ০১/০৩/১৯৫৭ - ৩১/১২/১৯৬৪
# মৌলভী মোঃ রফিক, বি.এ; বি.টি. ০১/০১/১৯৬৫ - ৩১/০১/১৯৭৬
# এ কে এম ইউনুস, বি.এ; বি.এড. ০১/০২/১৯৭৬ - ৩১/০৮/২০০২
# মোঃ মোস্তাফিজুর রহমান, বি.কম; বি.এড.(ভারপ্রাপ্ত) ০১/০৯/২০০২ - ২৯/০৯/২০০৯
# মোঃ মমিনুল ইসলাম, বি.কম; বি.এড.(ভারপ্রাপ্ত) ৩০/০৯/২০০৯ - ২৯/১২/২০০৯
# মোঃ ইসমাইল, বি.এস.সি; বি.এড; এম.এড. ৩০/১২/২০০৯ -

## উল্লেখযোগ্য প্রাক্তনী
* শরাফত আলী - শিক্ষাবিদ ও শহীদ বুদ্ধিজীবী

## তথ্যসূত্র

বিষয়শ্রেণী:কুমিল্লা জেলার বিদ্যালয়
আব্দুল লতিফ (বাংলাদেশের রাজনীতিবিদ)

**এডভোকেট আবদুল লতিফ** বাংলাদেশের ব্রাহ্মণবাড়িয়া জেলার রাজনীতিবিদ ও মুক্তিযোদ্ধা। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের প্রার্থী হিসেবে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
বীর মুক্তিযুদ্ধা এডভোকেট আবদুল লতিফ ১৯৫১ সালে পূর্ব পাকিস্তানের (বর্তমানে বাংলাদেশ) ব্রাহ্মণবাড়িয়ার নবীনগর উপজেলার ধরাভাংগা গ্রামে জন্ম গ্রহণ করেন। তিনি ১৯৬৬ সালে রাঙ্গামাটি থেকে মেট্রিক পাশ করেন। এর পর ব্রাহ্মণবাড়ীয়া সরকারী কলেজ থেকে আইএ ও বিএ পাশ করেন।

## রাজনৈতিক ও কর্মজীবন
১৯৭০ সালে তিনি জেলা ছাত্রলীগের সভাপতি নির্বাচিত হন। ১৯৭১ সালের মহান মুক্তিযুদ্ধের সময় তিনি ব্রাহ্মণবাড়ীয়া জেলা বিএফএলের সহঅধিনায়ক ছিলেন। ১৯৭৯ সালে তিনি এডভোকেটশীপ সনদ পেলেও আইন পেশায় না গিয়ে সার্বক্ষণিক রাজনীতি নিয়ে সময় কাটিয়েছেন। ১৯৯১ সালে তিনি নবীনগর উপজেলা আওয়ামমীলীগের সাধারণ সম্পাদক ও ১৯৯৭ সালে সভাপতি নির্বাচিত হন। তিনি ব্রাহ্মণবাড়ীয়া-৫ আসন থেকে বাংলাদেশ আওয়ামী লীগের প্রার্থী হিসেবে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০০১ সালের অষ্টম জাতীয় সংসদ নির্বাচনেও তিনি বাংলাদেশ আওয়ামী লীগের প্রার্থী হয়ে বাংলাদেশ জাতীয়তাবাদী দলের কাজী মো. আনোয়ার হোসেনের কাছে পরাজিত হয়েছিলেন

## মৃত্যু
এডভোকেট আবদুল লতিফ ১৭ নভেম্বর ২০০১ সালে মারা যান।

## আরও দেখুন

* সপ্তম জাতীয় সংসদ সদস্যদের তালিকা

## তথ্যসূত্র
৪. ' ধরাভাঙ্গার প্রাকৃতিক সৌন্দর্য ' ফেসবুক পেইজ

ভিডিও লিংক - https://www.facebook.com/Dharavanga.official/videos/3114720785287138/?app=fbl

## বহিঃসংযোগ

* সপ্তম জাতীয় সংসদ সদস্যদের তালিকা (জুন ১৯৯৬) –বাংলাদেশ নির্বাচন কমিশন

বিষয়শ্রেণী:১৯৫১-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:২০০১-এ মৃত্যু
এম এ লতিফ

**এম এ লতিফ** বাংলাদেশের সিলেট জেলার রাজনীতিবিদ ও মুক্তিযোদ্ধা যিনি তৎকালীন সিলেট-১০ আসনের সংসদ সদস্য ছিলেন।

## জন্ম ও প্রাথমিক জীবন
এম এ লতিফ ব্রিটিশ ভারতের আসামের সিলেটের জকিগঞ্জের খলাছড়া ইউনিয়নের গাংলাজুর গ্রামে জন্মগ্রহণ করেন।

## রাজনৈতিক ও কর্মজীবন
এম এ লতিফ একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ৎকালীন সিলেট-১০ আসন থেকে সংসদ সদস্য নির্বাচিত হয়েছিলেন।

তিনি মৃত্যু বরণ করেছেন।

## তথ্যসূত্র

বিষয়শ্রেণী:সিলেট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
তারেক সাঈদ

**লেফটেন্যান্ট কর্নেল তারেক সাঈদ মোহাম্মদ** একজন প্রাক্তন বাংলাদেশী সেনা কর্মকর্তা যিনি নারায়ণগঞ্জ সাত হত্যা মামলায় দোষী সাব্যস্ত হয়েছেন  । তিনি ছিলেন বাংলাদেশ আধাসামরিক বাহিনী র‌্যাপিড অ্যাকশন ব্যাটালিয়ন (র‌্যাব) -১১ এর কমান্ডিং অফিসার।

## খুনের দোষ
সাত জন নারায়ণগঞ্জ সিটি কর্পোরেশনের প্যানেল মেয়র নজরুল ইসলাম, প্রবীণ আইনজীবী চন্দন সরকার, তাদের দুই চালক এবং তিন সহযোগী, ২  এপ্রিল ২০১৪ ঢাকা-নারায়ণগঞ্জ লিংক রোড থেকে অপহরণ করা হয়েছিল। তিন দিন পরে তাদের লাশ শীতলক্ষ্যা নদীতে ভাসমান অবস্থায় পাওয়া গেছে  ।  হত্যাকাণ্ডে জড়িত র‌্যাপিড অ্যাকশন ব্যাটালিয়নের (র‌্যাব) নজরুলের শ্বশুর শহিদুল ইসলাম অভিযোগ করেছেন।  নারায়ণগঞ্জ ওয়ার্ডের কাউন্সিলর নূর হোসেন ও তার সহযোগীদের কাছ থেকে ৬০ কোটি টাকার বিনিময়ে নজরুলকে অপহরণ করে হত্যা করেছে র‌্যাব কর্মীরা  ।

তারেক সাঈদ, মেজর আরিফ হোসেন, লেফটেন্যান্ট কমান্ডার মাসুদ রানা, আওয়ামী লীগ নেতা নুর হোসেন এবং ২২ জনকে দোষী সাব্যস্ত করে মৃত্যুদন্ড দেন। অন্য নয় আসামীকে ৭ থেকে ১৭ বছরের কারাদন্ডে দণ্ডিত করা হয়েছে  ।

## আরও অভিযোগ
তারেক সাঈদ ৩ নভেম্বর ২০১৩-তে র‌্যাব -১১ এর কমান্ডিং অফিসার হন  ।  আরিফ হোসেন ২০১৩ সালের ১ ফেব্রুয়ারি র‌্যাব -১১ এ যোগ দেন  । এবং রানা ২ জুলাই ২০১৩-এ র‌্যাব -১১ এ যোগ দেন।  সাঈদ ও র‌্যাব -১১-এর বিরুদ্ধে কমপক্ষে এক ডজন মামলায় অপহরণ ও হত্যার অভিযোগ উঠেছে, যার মধ্যে রয়েছে:

* ইসমাইল হোসেন - র‌্যাব-১১ এবং তারেক সাঈদ ফেব্রুয়ারি ২০১৪ সাল থেকে নিখোঁজ ব্যবসায়ী ইসমাইল হোসেন অপহরণের অভিযোগে অভিযুক্ত। 
* হাসান শাওন - কুমিল্লা যুবলীগ নেতা রকিবুল হাসান শাওনকে ২৯ শে মার্চ ২০১৪ এ তার বাসা থেকে অপহরণ করা হয়েছিল এবং এখনও নিখোঁজ রয়েছে। শাওন একজন মুক্তিযোদ্ধার ছেলে; তার মা ১৫ জন র‌্যাব সদস্যের বিরুদ্ধে আদালতে মামলা করেছেন। .
* মোসলেম উদ্দিন - চাটখিল থানা (নোয়াখালী) যুবলীগ নেতা মোসলেম উদ্দিনকে ৯ ই এপ্রিল ২০১৪ তারিখে র‌্যাব সদস্যরা তার স্ত্রীর সামনে জনাকীর্ণ বাস থেকে অপহরণ করে এবং নিখোঁজ রয়েছে। .
* তাজুল ইসলাম - র‌্যাব -১১ এর বিরুদ্ধে ১  ফেব্রুয়ারি ২০১৩-তে হাই-এস মাইক্রোবাসে ব্যবসায়ী তাজুল ইসলামকে অপহরণ করার অভিযোগে অভিযুক্ত করা হয়েছিল। তাজুলের লাশ ১৩ দিনের পরে মেঘনা নদীতে পাওয়া গেছে। 
* কালাম সিকদার - র‌্যাব -১১ এর বিরুদ্ধে নারায়ণগঞ্জের ত্বকি হত্যা মামলার সাথে কালাম সিকদারকে অপহরণ করার অভিযোগ আনা হয়েছিল; তাকে গ্রেপ্তার করা হয়নি। 
* সাইফুল ইসলাম হিরু ও কবির পারভেজ - ২৭ শে নভেম্বর ২০১৩, বাংলাদেশ জাতীয়তাবাদী দলের (বিএনপি) প্রাক্তন সংসদ সদস্য সাইফুল ইসলাম হিরু এবং বিএনপি নেতা হুমায়ুন কবির পারভেজ লাকসাম থেকে কুমিল্লা যাওয়ার সময় অপহরণ করেছিলেন। তাদের খুঁজে পাওয়া যায় নি। 
* ইকবাল মাহমুদ জুয়েল - তারেক সাঈদের নির্দেশে র‌্যাব -১১ এর বিরুদ্ধে ২৩ ডিসেম্বর ২০১৩ তারিখে লক্ষ্মীপুরে বিএনপি নেতা সাহাব উদ্দিন সাবুর সামনে ইকবাল মাহমুদ জুয়েলকে দুটি গাড়ি জ্বালিয়ে হত্যা করার অভিযোগ উঠে। 
* ডাঃ ফয়েজ আহমেদ - তারেক সাঈদের নির্দেশে র‌্যাব -১১ এর বিরুদ্ধে জামায়াত নেতা ফয়েজ আহমেদকে ২ তলা ভবনের ছাদ থেকে ফেলে দিয়ে হত্যা করার অভিযোগ করা হয়েছিল। 
* শাহাদাত হোসেন জাসু, জাবেদ ও সুমন - ২০১৪ সালের ৩ ও ৫ এপ্রিল র‌্যাব -১১ নোয়াখালীর উরিরচরে ক্রসফায়ারে শাহাদাত হোসেন জাসু, জাবেদ ও সুমনকে তিন ডাকাতকে হত্যা করেছে বলে দাবি করেছে। র‌্যাব দাবি করেছে যে অস্ত্র ও গোলাবারুদ তারা উৎপাদন করতে অক্ষম ছিল। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর কর্নেল
বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি
বিষয়শ্রেণী:বাংলাদেশী লেফটেন্যান্ট কর্নেল
শিবলী মোহাম্মদ

**শিবলী মোহাম্মদ** একজন বাংলাদেশী নৃত্যশিল্পী এবং কোরিওগ্রাফার।  তিনি "নৃত্যচঞ্চল নৃত্য সংস্থা" এর সহ-পরিচালক।

## শিক্ষাজীবন
জাহাঙ্গীরনগর বিশ্ববিদ্যালয় থেকে পদার্থবিজ্ঞানে স্নাতক পাস করেছেন। তিনি কার্তিক সিং, অজিত দে এবং অনিতা দেয়ের কাছ থেকে ঢাকার ছায়ানটে নৃত্যের পাঠ গ্রহণ করেছিলেন। প্রশিক্ষণের জন্য তাকে ভারত সরকারের বৃত্তি দেওয়া হয়েছিল। ভারতের লক্ষ্ণৌয়ের ভাটখণ্ডে সংগীত ইনস্টিটিউটে শ্রীমতি পূর্ণিমা পান্ডে শিখিয়েছিলেন। এর পরে তিনি নয়াদিল্লির জাতীয় কাঠক নৃত্যের ইনস্টিটিউটে বীরজু মহারাজের অধীনে পড়াশোনা করেছিলেন। তিনি ব্যালে এবং সমসাময়িক নৃত্যের পাশাপাশি লন্ডন ব্যালে থিয়েটার স্কুলে এক বছরের জন্য ট্যাপ এবং জাজের প্রশিক্ষণও নিয়েছিলেন।

## কর্মজীবন
শিল্পকলা একাডেমির প্রধান পুরুষ নৃত্যশিল্পী ছিলেন মোহাম্মদ। তিনি ২০০৭ সাল থেকে শামীম আরা নিপা সাথে বিটিভিতে *তারানা অন টেলিভিশন* অনুষ্ঠান পরিচালনা করছেন।

## ব্যক্তিগত জীবন
মোহাম্মদ এর দুই ভাই শামীম মোহাম্মদ এবং গায়ক সাদী মোহাম্মদ তার বাবা শহীদ সলিম উল্লাহ একাত্তরে বাংলাদেশের মুক্তিযুদ্ধের সময় নিহত হন।

## পুরস্কার
* সেরা বাংলাদেশি নৃত্যশিল্পীর জন্য ইউনেস্কো পুরস্কার
* নৃত্যের জন্য জর্জ হ্যারিসন পুরস্কার
* যায়যায়দিন পুরস্কার
* বাসাস পুরস্কার
* প্রথম আলো পুরস্কার
* লাক্স চ্যানেল আই পুরস্কার
* একুশে পদক- ২০২৪

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নৃত্য পরিচালক
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্পকলা পদক বিজয়ী
বিষয়শ্রেণী:বাংলাদেশী নৃত্যশিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০২৪-এ একুশে পদক বিজয়ী
বিষয়শ্রেণী:একুশে পদক বিজয়ী
তুমি আসবে বলে কাছে ডাকবে বলে

**<nowiki/>'তুমি আসবে বলে, কাছে ডাকবে বলে**' বাংলা ভাষায় রচিত একটি বিখ্যাত চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৯৬৪ সালে পূর্ব পাকিস্তানে মুক্তিপ্রাপ্ত বাংলা চলচ্চিত্র সুতরাং-এ ব্যবহার করা হয়েছিল। প্রখ্যাত সাহিত্যিক সৈয়দ শামসুল হক এই গানের গীতিকার ছিলেন। তিনি একই সাথে এই চলচ্চিত্রের চিত্রনাট্য, সংলাপ রচনা করেছিলেন এবং সকল গানের গীতিকার ছিলেন। আঞ্জুমান আরা বেগম-এর কণ্ঠে গাওয়া এই গানের সুরকার ও সঙ্গীত পরিচালক ছিলেন সত্য সাহা। এই গানের শেষ অংশ গেয়েছিলেন কাজী আনোয়ার হোসেন। গানের দৃশ্যায়নে অভিনেত্রী কবরী সারোয়ার ঠোঁট মিলিয়েছিলেন। এই গানের মাধ্যমে বাংলা চলচ্চিত্রে বেশ কয়েকজন প্রখ্যাত শিল্পীর অভিষেক ঘটে। এটা সৈয়দ শামসুল হকের চলচ্চিত্রের গীতিকার হিসেবে প্রথম লেখা গান, সুরকার সত্য সাহার প্রথম সুর করা চলচ্চিত্র সংগীত এবং কবরী সারোয়ারের প্রথম ঠোঁট মেলানো প্রথম গান। জনপ্রিয়তার কারণে এই গান এখনো বিভিন্ন অনুষ্ঠান, আপাতবাস্তব টেলিভিশন অনুষ্ঠানে পরিবেশন করা হয়ে থাকে।

'সুতরাং' চলচ্চিত্রের এই গান ছাড়াও মুস্তাফা জামান আব্বাসী ও ফেরদৌসী রহমান-এর প্রথম একত্রে নেপথ্য সঙ্গীত শিল্পী হিসেবে গাওয়া **<nowiki/>'<nowiki/>***নদী বাঁকা জানি, চাঁদ বাঁকা জানি, তাহার চেয়ে আরও বাঁকা তোমার ছলনা',* আব্দুল আলীম ও কাজী আনোয়ার হোসেনের গাওয়া *‘এই যে আকাশ, এই যে বাতাস, বউ কথা কও সুরে যেন ভেসে যায়, বেলা বয়ে যায়, মধুমতি গাঁয় ওরে মন ছুটে চল চেনা ঠিকানায়’ এবং আলেয়া শরাফীর কণ্ঠে ‘এমন মজা হয় না, গায়ে সোনার গয়না, বুবুমণির বিয়ে হবে বাজবে কত বাজনা’-*গান গুলি সমাধিক জনপ্রিয় হয়েছিল।**

## গীতি রচনা ও সুর আরোপ

সৈয়দ শামসুল হক 'সুতরাং' চলচ্চিত্রের চিত্রনাট্য ও সংলাপ রচনা করলেও গীতিকার হওয়ার জন্য মোটেও আগ্রহী ছিলেন না। 'সুতরাং' চলচ্চিত্র নির্মাণের বাজেট কম থাকায় পরিচালক সুভাষ দত্ত ও সুরকার সত্য সাহা'র অনুরোধে সৈয়দ শামসুল হক সাতাশ বছর বয়সে চলচ্চিত্রের গীতিকার হিসেবে আত্মপ্রকাশ করেন। ১৯৬১ সালে ঢাকার ফরাশগঞ্জে সত্য সাহার ভাড়া করা বাড়ীর তিনতলার চিলেকোঠায় বসে সৈয়দ শামসুল হক গানটি লিখেন। প্রথম চার লাইন লেখার পর সত্য সাহা সুর করে দেন। পরবর্তীতে গানের অন্তরার প্রতিটি লাইন রচনা ও সুরারোপ একই সাথে করা হয়েছিল।

## সংগীত ধারণ
পূর্ণ সুরারোপের পর সত্য সাহা গানটি সুভাষ দত্তকে শুনিয়েছিলেন। সুভাষ দত্ত এই গানে কণ্ঠ দেয়ার জন্য আঞ্জুমান আরা বেগম-এর নাম প্রস্তাব করেছিলেন। তৎকালীন পূর্ব পাকিস্তান চলচ্চিত্র উন্নয়ন কর্পোরেশন-এর স্টুডিওতে এই গানের কণ্ঠ ও সংগীত ধারণ করা হয়েছিল। গানধারণ করতে পাঁচ ঘণ্টা সময় লেগেছিল। বাদ্যযন্ত্র বাজিয়েছিল লিটল অর্কেস্ট্রা।

## পুনর্ব্যবহার
২০০৬ সালে কবরী সারোয়ারের প্রথম পরিচালিত চলচ্চিত্র 'আয়না'-তে এই গানের পুনর্ব্যবহার করা হয়। 'আয়না'-তে সুভাষ দত্ত অভিনয় করেছিলেন। ঐ চলচ্চিত্রে অভিষিক্ত সোহানা সাবা এই গানের চিত্রায়ণে ঠোঁট মিলিয়েছিলেন। এই সংস্করণে সংগীত পরিচালনা করেন সত্য সাহার কনিষ্ঠ পুত্র ইমন সাহা।

## তথ্যসূত্র

## বহিঃসংযোগ
* আয়না চলচ্চিত্রে তুমি আসবে বলে

বিষয়শ্রেণী:বাংলা চলচ্চিত্রের গান
বিষয়শ্রেণী:বাংলা ভাষার গান
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:বাংলাদেশী সঙ্গীত
মমতাজ উদ্দিন আহমেদ (দ্ব্যর্থতা নিরসন)

মমতাজ উদ্দিনের আরও কিছু ব্যবহার দেখুন-

* মমতাজ উদ্দিন আহমেদ - এয়ার ভাইস মার্শাল মমতাজ উদ্দিন আহমেদ বাংলাদেশ বিমান বাহিনীর সাবেক প্রধান। 
* মমতাজউদ্দিন আহমেদ  - একজন বাংলাদেশী দার্শনিক ও শিক্ষাবিদ ছিলেন
* মমতাজউদদীন আহমদ - প্রখ্যাত বাংলাদেশি নাট্যকার, অভিনেতা ও ভাষাসৈনিক
রূপালী গিটার (ভাস্কর্য)

**রূপালী গিটার** একটি লৌহ নির্মিত ভাস্কর্য। ভাস্কর্যটি বাংলাদেশের প্রখ্যাত সঙ্গীত শিল্পী লাভ রানস ব্লাইন্ড(এলআরবি) ব্যান্ডের প্রতিষ্ঠাতা আইয়ুব বাচ্চু স্মরণে নির্মাণ করা হয়েছে। এই ভাস্কর্যের নামকরণ করা হয়েছে ১৯৯৬ সালের *[[ফেরারী মন]]* অ্যালবামের 'রূপালী গিটার' গানের শিরোনাম অনুসারে। ভাস্কর্যটি বাচ্চুর জন্মস্থান চট্টগ্রাম নগরীর প্রবর্তক মোড়ে অবস্থিত। ২০১৯ সালের ১৮ সেপ্টেম্বর রাত আটটায় ভাস্কর্যটি উদ্বোধন করা হয়। গোলপাহাড় মোড় হতে প্রবর্তক মোড়ের দিকে যাওয়ার সময় এই ভাস্কর্যের সম্মুখাংশ দৃশ্যমান হয়।

## পরিকল্পনা
২০১৮ সালের ১৮ অক্টোবর আইয়ুব বাচ্চুর শেষকৃত্য অনুষ্ঠানে চট্টগ্রাম সিটি কর্পোরেশনের তৎকালীন মেয়র বাচ্চুর স্মৃতি সংরক্ষণ করার উদ্যোগ প্রকাশ করেছিলেন। সে অনুযায়ী চট্টগ্রাম মহানগরীর প্রবর্তক মোড়ে গিটার ভাস্কর্য স্থাপন ও প্রবর্তক মোড়ে আইয়ুব বাচ্চুর নামে একটি চত্বর করার পরিকল্পনা করা হয়। এই প্রকল্পে ভাস্কর্য নির্মাণ ছাড়াও প্রবর্তক মোড় থেকে গোলপাহাড় মোড় পর্যন্ত ৪৫০ ফিট সড়কের সৌন্দর্য বর্ধন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করার পরিকল্পনা নেয়া হয়েছিল।

## নির্মাণ ও উন্মোচন
২০১৮ সালের ১৮ আগস্ট চট্টগ্রাম সিটি কর্পোরেশন এই ভাস্কর্য নির্মাণের জন্য দুইটি ঠিকাদার প্রতিষ্ঠান- স্ক্রিপ্ট এবং অডিওস ইঙ্ক-এর সাথে চুক্তি করে। পশ্চিমমুখী  উচ্চতার মূল ভাস্কর্যটি মরিচাবিহীন ইস্পাতের পাতে তৈরি, যা  ফুট বেদীর উপর স্থাপন করা হয়েছে। ভাস্কর্য নির্মাণ ছাড়াও ফোয়ারা, সৌন্দর্য বর্ধণের জন্য নতুন গাছ রোপন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করা হয়। সম্পূর্ণ প্রকল্পে প্রায় ৩ কোটি টাকা ব্যয় হয়। ১৮ সেপ্টেম্বর, ২০১৯ তারিখে রাত আটটায় ভাস্কর্যটি উদ্বোধন এবং প্রবর্তক মোড়ের নাম পরিবর্তন করে 'আইয়ুব বাচ্চু চত্বর' করা হয়।

## তথ্যসূত্র

## বহিঃসংযোগ

* রূপালী গিটার ভাস্কর্য নিয়ে ইন্ডিপেন্ডেন্ট টেলিভিশনের খবর

বিষয়শ্রেণী:২০১৯-এ প্রতিষ্ঠিত
বিষয়শ্রেণী:২০১৯-এ বাংলাদেশে প্রতিষ্ঠিত
বিষয়শ্রেণী:চট্টগ্রামের স্মৃতিস্তম্ভ ও স্মারক
বিষয়শ্রেণী:২০১৯-এ বাংলাদেশ
বিষয়শ্রেণী:চট্টগ্রামের বহিরঙ্গন ভাস্কর্য
বিষয়শ্রেণী:মরিচাবিহীন ইস্পাতের ভাস্কর্য
বিষয়শ্রেণী:লোহার ভাস্কর্য
নির্দেশিত ক্ষেপণাস্ত্র ডেস্ট্রয়ার

[thumb|right|[ভারতীয় নৌবাহিনীর ডেস্ট্রয়ার আইএনএস কলকাতা থেকে দূরপাল্লার স্থল থেকে বায়ুতে নিক্ষেপ যোগ্য ক্ষেপণাস্ত্র ছোড়া হচ্ছে।]]
**গাইডড-মিসাইল ডেস্ট্রয়ার** বা **নির্দেশিত ক্ষেপণাস্ত্র ডেস্ট্রয়ার** একটি ডেস্ট্রয়ার জাহাজ, যা নির্দেশিত ক্ষেপণাস্ত্রগুলি নিক্ষেপ জন্য নকশাকৃত। অনে ডেস্ট্রয়ারে ডুবোজাহাজ প্রতিরোধী ক্ষমতা, বিমান প্রতিরোধী ক্ষমতা এবং স্থল সমরাস্ত্র প্রতিরোধী ক্ষমতা দ্বারা সজ্জিত থাকে। এই জাহাজগুলির জন্য ন্যাটো মানের পদবি হ'ল ডিডিজি। দেশ অনুজায়ী হুল পেন্যান্ট সংখ্যায় ডেস্ট্রয়ার ডি পদবি ব্যবহারের ক্ষেত্রে পরিবর্তন দেখা যায়। এই পরিবর্তনে দেখা যায় ডি পদবি উপস্থাপন করা বা এটিকে পুরোপুরি বাদ দেওয়া মধ্যে।

বন্দুকগুলি ছাড়াও, একটি গাইডড-মিসাইল ডেস্ট্রয়ারে সাধারণত দুটি বৃহত ক্ষেপণাস্ত্র ম্যাগাজিন সজ্জিত থাকে উল্লম্ব উৎক্ষেপণ প্রকোষ্ঠে। কিছু নির্দেশিত ক্ষেপণাস্ত্র ডেস্ট্রয়ার মার্কিন যুক্তরাষ্ট্রের এজিস কম্ব্যাট ব্যবস্থার মতো শক্তিশালী রাডার ব্যবস্থা ধারণ করে, যা ক্ষেপণাস্ত্র প্রতিরক্ষা বা ব্যালিস্টিক-ক্ষেপণাস্ত্র প্রতিরক্ষা ভূমিকা হিসাবে ব্যবহারের জন্য গৃহীত হতে পারে।
## তথ্যসূত্র

## বহিঃসংযোগ
* 

বিষয়শ্রেণী:জাহাজের ধরন
বিষয়শ্রেণী:ডেস্ট্রয়ার
আব্দুল খালেক (ব্রাহ্মণবাড়িয়ার রাজনীতিবিদ)

**আব্দুল খালেক** বাংলাদেশের অবসরপ্রাপ্ত সামরিক কর্মকর্তা ও রাজনীতিবিদ। তিনি ব্রাহ্মণবাড়িয়া-৬ আসনের সাবেক সংসদ সদস্য। তিনি ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন।

## জন্ম ও প্রাথমিক জীবন
মেজর (অবঃ) আব্দুল খালেক ব্রাহ্মণবাড়িয়া জেলায় জন্মগ্রহণ করেন।

## রাজনৈতিক ও কর্মজীবন
বাংলাদেশ জাতীয়তাবাদী দলের আব্দুল খালেক অবসরপ্রাপ্ত সামরিক কর্মকর্তা। তিনি ব্রাহ্মণবাড়িয়া-৬ আসন থেকে ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন। এর পর ২০০৮ ও ২০১৮ সালের নির্বাচনেও বিএনপির প্রার্থী হয়ে পরাজিত হন। 

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* অষ্টম জাতীয় সংসদ সদস্যদের তালিকা (২০০১) –বাংলাদেশ নির্বাচন কমিশন

বিষয়শ্রেণী:বাংলাদেশী সেনা কর্মকর্তা
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
জয়তুন বিবি (দেবী)

**জয়তুন বিবি** হলেন একজন হিন্দু দেবী এবং বঙ্গের একজন লোক দেবী, দেবী ওলাদেবীর (কলেরার দেবী) , আজগাইবিবি, চাঁদবিবি, বাহাদাবিবি, ঝোলাইবিবি এবং আসানবিবি সাথে একত্রে আরাধিত।

## তথ্যসূত্র

বিষয়শ্রেণী:বাংলাদেশে ইসলাম
বিষয়শ্রেণী:বাংলাদেশে হিন্দুধর্ম
মগনামা সৈকত

**[[মগনামা ঘাট]]** বাংলাদেশের কক্সবাজার জেলার উপকূলীয় এলাকায় একটি জনপ্রিয় সৈকত যার সামনে কুতুবদিয়া চ্যানেল এবং  পেকুয়া উপজেলর ১৫ কিলোমিটার পূর্বে অবস্থিত  চট্টগ্রাম থেকে প্রায় ১২৩ কিলোমিটার দক্ষিণে অবস্থিত।এখানেই প্রস্তুত করা হয়েছে মগনামা নেভাল। প্রায় ২০০ জন স্থানীয় বেকার  যুবকের সেচ্ছাশ্রম ও নিজস্ব অর্থায়নে  বেড়িবাধেঁর দেওয়ালে সৌন্দর্যের জন্য রঙ করা হয়েছে।যাতে সুন্দর নেভালের পরিবেশ সৃষ্টি হয়েছে।
নুরুল আমিন তালুকদার

**নুরুল আমিন তালুকদার** ছিলেন একজন বাংলাদেশী রাজনীতিবিদ, সংসদ সদস্য, মুক্তিযোদ্ধা, স্বনামধন্য শিল্পপতি ও সমাজসেবক। তিনি ৬ষ্ঠ, ৭ম, ও ৮ম জাতীয় সংসদ নির্বাচনে নেত্রকোণা-৩ আসন থেকে সাংসদ নির্বাচিত হয়েছিলেন।

## প্রাথমিক জীবন
নুরুল আমিন তালুকদার ২৭ ফেব্রুয়ারি ১৯৪৬ সালে আটপাড়ার দেওশ্রী গ্রামের তালুকদার বাড়িতে জন্মগ্রহণ করেন। তার পিতার নাম আব্দুল মৌলা তালুকদার ও মাতার নাম খুর্শেদা মৌলা তালুকদার। ১৯৬০ সালে তিনি জাহাঙ্গীরপুর টি আমীন উচ্চ বিদ্যালয় থেকে এস.এস.সি পাশ করেন।

## কর্মজীবন
১৯৭০ সালে ঢাকা বিশ্ববিদ্যালয় এম.এ. প্রথম পর্বে পড়ার সময়ে তিনি সাব ইন্সপেক্টর হিসেবে পুলিশে যোগদান করেন। পরবর্তীতে তিনি বাংলাদেশ সিভিল সার্ভিসে (পুলিশ) যোগদান করেন।

নুরুল আমিন তালুকদার ১৯৭১ সালে বাংলাদেশের স্বাধীনতা যুদ্ধে ১১ নং সেক্টরে যুদ্ধ করেছিলেন, তিনি কোম্পানি কমান্ড হিসেবে দায়িত্ব পালন করেছিলেন।

১৯৯২ সালে তিনি সরকারি চাকরি ছেড়ে দেন। তিনি ১৯ জুন ১৯৯৫ সালে বাংলাদেশ জাতীয়তাবাদী দল বিএনপিতে যোগ দেন এবং জাতীয় কমিটির কার্যনির্বাহী কমিটির সদস্য নির্বাচিত হয়েছিলেন। তালুকদার ১৯৯৬ সালে ৬ষ্ঠ জাতীয় সংসদ নির্বাচনে অংশগ্রহণ করে ১,০৩,১২৩ ভোট পেয়ে বিজয়ী হন। ৭ম জাতীয় সংসদের পুনরায় নির্বাচিত হন। ২০০১ সালের সাধারণ নির্বাচনে তিনি আবারও অংশগ্রহণ করেন এবং ৭০,৯৪৩ ভোট পেয়ে জয়ী হন।

তালুকদার একজন সফল ব্যবসায়ী ছিলেন, তিনি রেইনবো গ্রুপের চেয়ারম্যান ছিলেন।

## ব্যক্তিগত জীবন
১৯৭৫ সালের ১১ আগস্ট তিনি শিল্পপতি গোলাম কাদেরের বড় মেয়ে খাদিজা কাদেরকে বিয়ে করেন। তাদের ৩ ছেলে হয়েছিল রায়হান আমীন রনি, ফারহান আমীন রবিন এবং আদনান আমীন ইভান।

## মৃত্যু
তিনি ৪ জুন ২০০৩ সালে নয়াদিল্লীর স্কট হার্ট ইন্সটিটিউট এন্ড রিসার্চ সেন্টার হাসপাতালে শেষ নিশ্বাস ত্যাগ করেন।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:নেত্রকোণা জেলার ব্যক্তি
খাসি পাহাড় স্বায়ত্তশাসিত জেলা পরিষদ

**খাসি পাহাড় স্বায়ত্তশাসিত জেলা পরিষদ** (কেএইচএডিসি) এটি ভারতের মেঘালয় রাজ্যের একটি স্বায়ত্তশাসিত জেলা পরিষদ। এটি পশ্চিম খাসি পাহাড় জেলা, পূর্ব খাসি পাহাড় জেলা এবং রি ভোই জেলা নিয়ে গঠিত। এটি মেঘালয়ের তিনটি স্বায়ত্তশাসিত জেলা পরিষদের একটি এবং ভারতের পঁচিশটি স্বায়ত্তশাসিত অঞ্চলের একটি। 
ডান|350x350পিক্সেল| উত্তর-পূর্ব স্বায়ত্তশাসিত বিভাগসমূহ

## তথ্যসূত্র

## বহিঃসংযোগ
* খাসি পাহাড় স্বায়ত্তশাসিত জেলা কাউন্সিলের ওয়েবসাইট

বিষয়শ্রেণী:ভারতের স্বায়ত্তশাসিত জেলা পরিষদ
বিষয়শ্রেণী:মেঘালয় সরকার
সাফারি

[থাম্ব|ডান|[তানজানিয়ায় একটি সাফারি বাহনে পর্যটকের দৃশ্য পরিদর্শন করছেন]]

**সাফারি** হল এক ধরনের ভ্রমণ, যা ভূমির উপরে থেকে সংগঠিত হয়। সাধারণত আফ্রিকায় পর্যটকের এই ধরনের ভ্রমণের অভিজ্ঞতা লাভ করেন। পূর্বে এই ধরনের ভ্রমণের উদ্দেশ্য ছিল শিকার, কিন্তু বর্তমানে সাফারিতে বনাঞ্চল পরিদর্শন ও ছবি তোলা অথবা হাইকিং ও দৃশ্য দেখা হয়ে থাকে।

## ব্যুৎপত্তি
থাম্ব|250px|ডান|মাসাই মারাতে সাফারিরত অবস্থায় সিংহ দর্শন
সোয়াহিলি ভাষার *সাফারি* শব্দের অর্থ ভ্রমণ। আরবি বিশেষণবাচক শব্দ *সফর* (سفر) থেকে এই শব্দের উৎপত্তি, আরবি সফর শব্দের অর্থ হল ভ্রমণ, পর্যটন, বা সমুদ্রযাত্রা। ভ্রমণের সোয়াহিলি ক্রিয়াবাচক শব্দ হল কুসাফিরি। এই শব্দগুলো নাইরোবি থেকে মোম্বাসা পর্যন্ত বাসে ভ্রমণ বা দার এস সালাম থেকে উনগুজা পর্যন্ত ফেরিতে ভ্রমণের ক্ষেত্রে ব্যবহৃত হয়ে থাকে। ১৮৫০-এর দশকের শেষভাগে অভিযাত্রী রিচার্ড ফ্রান্সিস বার্টনের মাধ্যমে শব্দটি ইংরেজি ভাষায় প্রবেশ করে।

## ইতিহাস
১৮৩৬ সালে উইলিয়াম কর্নওয়ালিস হ্যারিস তার দল নিয়ে বনাঞ্চল ও নৈসর্গিক দৃশ্য পর্যবেক্ষণ ও দৃশ্যধারণের জন্য একটি ভ্রমণে যান। হ্যারিস ভ্রমণের সাফারি ধরনটি প্রতিষ্ঠা করেন, যেখানে তার সূর্যের প্রথম কিরণে অল্প তেজ্বসী পদচারণা দিয়ে শুরু করেন, দিনের বেলায় তেজ্বসী পদচারণ করেন, বিকালে বিশ্রাম নেন এবং রাতের আহার শেষ করে সন্ধ্যায় পানীয় ও ধূমপানের সাথে গল্পে লিপ্ত হন।

## সাহিত্যের ধরন
আর্নেস্ট হেমিংওয়ে আফ্রিকার সাফারি নিয়ে কয়েকটি কল্পকাহিনি ও অ-কল্পকাহিনি রচনা করেছেন। তার ছোটগল্প "দ্য শর্ট হ্যাপি লাইফ অব ফ্রান্সিস ম্যাকম্বার" ও "দ্য স্নোস অব কিলিমাঞ্জারো" আফ্রিকার সাফারির পটভূমিতে রচিত এবং এই গল্প দুটি হেমিংওয়ের সাফারি ভ্রমণের নিজের অভিজ্ঞতার ভিত্তিতে রচিত। তার *[[গ্রিন হিলস আফ্রিকা]]* ও *[[ট্রু অ্যাট ফার্স্ট লাইট]]* বই দুটিও আফ্রিকার সাফারির পটভূমিতে রচিত।

## তথ্যসূত্র

বিষয়শ্রেণী:আফ্রিকার সংস্কৃতি
বিষয়শ্রেণী:অপরাধ বা দুর্ঘটনার শিকার ব্যক্তি
বিষয়শ্রেণী:সোয়াহিলি শব্দ ও শব্দগুচ্ছ
বিষয়শ্রেণী:পর্যটনের ধরন
বিষয়শ্রেণী:আফ্রিকায় পর্যটন
বিষয়শ্রেণী:রোমাঞ্চকর ভ্রমণ
বিষয়শ্রেণী:শিকার
বিষয়শ্রেণী:আফ্রিকার পর্যটন
বিষয়শ্রেণী:রোমাঞ্চ ভ্রমণ
বিষয়শ্রেণী:ভ্রমণের ধরন
বাংলাদেশে কল সেন্টার শিল্প

২০১৩ সালে **বাংলাদেশের কল সেন্টার শিল্পের** মূল্য ছিল প্রায় ১২ মিলিয়ন ডলার, যার মধ্যে ৫০ শতাংশ ছিল দেশের অভ্যন্তরীণ বাজারের জন্য।  ২০১৩ সালে, জাতীয় মোবাইল অপারেটরগুলি এয়ারটেল এবং সিটিসেল স্থানীয় কলগুলিতে তাদের কল সেন্টারগুলিকে আউটসোর্স করেছে।  বাংলাদেশ টেলিযোগযোগ নিয়ন্ত্রণ কমিশন (বিটিআরসি) ২০১৩ সালে কল সেন্টারগুলির জন্য লাইসেন্সিং প্রক্রিয়া সহজতর করেছিল।

২০০৯ সালে একটি কল সেন্টার "গ্রাম" পরিকল্পনা করা হয়েছিল।     বাংলাদেশে প্রায় ৭০ টি কল সেন্টার চালু ছিল।  বাংলাদেশ তার কল সেন্টার পরিষেবাগুলি মার্কিন যুক্তরাষ্ট্র, কানাডা এবং যুক্তরাজ্য সহ দেশগুলিতে রফতানি করে।   শিল্পের সাথে জড়িত বাংলাদেশ অ্যাসোসিয়েশন অফ কল সেন্টার অ্যান্ড আউটসোর্সিং (ব্যাকো) গঠিত হয়েছিল।

## তথ্যসূত্র

বিষয়শ্রেণী:বাংলাদেশের ই-বাণিজ্য
বিষয়শ্রেণী:বহিঃউৎসায়ন
বিষয়শ্রেণী:বাংলাদেশের শিল্প
বিষয়শ্রেণী:টেলিফোনি
ডাক ও টেলিযোগাযোগ বিভাগ

**ডাক ও টেলিযোগাযোগ বিভাগ** বাংলাদেশ সরকারের  ডাক, টেলিযোগাযোগ ও তথ্য প্রযুক্তি মন্ত্রণালয়ের অধীনে পোস্ট এবং টেলিযোগাযোগের জন্য দায়িত্বপ্রাপ্ত সরকারি বিভাগ। এটি বাংলাদেশের ঢাকায় অবস্থিত।

## ইতিহাস
ডাক, টেলিযোগাযোগ ও তথ্য প্রযুক্তি মন্ত্রনালয়ের প্রতিমন্ত্রী তারানা হালিমের আমলে, ডাক ও টেলিযোগাযোগ বিভাগের অধীনে বাংলাদেশ টেলিযোগাযোগ নিয়ন্ত্রণ কমিশন একই মন্ত্রণালয়ের অধিনে  তথ্য ও যোগাযোগ প্রযুক্তি বিভাগের সাথে জালিয়াতি নিয়ে লড়াইয়ে জড়িত ছিল।  বিতর্কটি ছিল বাংলাদেশের ফাইবার অপটিক নেটওয়ার্কের উপর কার কর্তৃত্ব ছিল তা নিয়ে। এই বিতর্কটি বাংলাদেশ সংসদ থেকে সমালোচনা নিয়ে আসে। 

## গণপূর্ত সংগঠন
বিভাগের অধীনে সংস্থা ও এজেন্সিগুলির তালিকা:

* বাংলাদেশ টেলিযোগাযোগ নিয়ন্ত্রণ কমিশন 
* বাংলাদেশ ডাকঘর 
* বাংলাদেশ টেলিযোগাযোগ সংস্থা লিমিটেড 
* বাংলাদেশ সাবমেরিন কেবল কোম্পানি লিমিটেড 
* টেলিটক বাংলাদেশ লি 
* টেলিফোন শিল্প সংস্থা 
* বাংলাদেশ কেবল শিল্প লিমিটেড 
* টেলিযোগাযোগ অধিদপ্তর
* বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ 
* বাংলাদেশ যোগাযোগ স্যাটেলাইট সংস্থা লিমিটেড

## তথ্যসূত্র

## বহিঃসংযোগ

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের ডাক ব্যবস্থা
বিষয়শ্রেণী:ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ)
বিষয়শ্রেণী:১৯৭২-এ প্রতিষ্ঠিত সরকারি সংস্থা
প্রণব রায়

**প্রণব রায়** (; জন্ম: ১০ ফেব্রুয়ারি, ১৯৬১) পশ্চিম বাংলার কলকাতায় জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮১ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলেছেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।

## শৈশবকাল
প্রণব রায়ের পিতা পঙ্কজ রায়ও ভারত দলের পক্ষে আন্তর্জাতিক ক্রিকেট অঙ্গনে খেলেছেন। ৮ বছর বয়সেই ক্রিকেটের প্রতি গভীর অনুরাগ গড়ে উঠে প্রণব রায়ের। সুন্দর বিশ্বাস তাকে প্রশিক্ষণ দিতেন। সুন্দর ব্যাটিংশৈলীর কারণে তিনি খ্যাতি অর্জন করেন। মুশতাক আলী’র একনিষ্ঠ ভক্ত ছিলেন তিনি।

কলকাতার রামচন্দ্র স্কুলে ভর্তি হন। ৫ বছর বয়সে পিতা পঙ্কজ রায় তাকে ক্রিকেট খেলায় হাতেখড়ি ধরান। ৫ নভেম্বর, ১৯৭৫ তারিখে দূর্ঘটনার কবলে পড়েন। ১২ বছর বয়সী প্রণব রায় বন্ধুদের সাথে খেলতে গিয়ে একপর্যায়ে বল তার মুখে আঘাত করে। তার দাঁত ভেঙে যায় ও নাক দিয়ে রক্ত অঝোর ধারায় পড়তে থাকে। কলকাতার একটি হাসপাতালে ভর্তি করা হলে অস্ত্রোপচারের প্রয়োজন পড়ে তার।

## প্রথম-শ্রেণীর ক্রিকেট
১৯৭৮-৭৯ মৌসুম থেকে ১৯৯১-৯২ মৌসুম পর্যন্ত প্রণব রায়ের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে বেশ সফলতা পান ও অসম্ভব ধৈর্য্যশক্তির বহিঃপ্রকাশ ঘটিয়েছেন।

আন্তর্জাতিক ক্রিকেট থেকে বিচ্ছিন্ন হলেও অনেকগুলো বছর বাংলা দলের প্রধান মেরুদণ্ডকারীর ভূমিকায় অবতীর্ণ হয়েছিলেন। রঞ্জী ট্রফিতে ৪৯.৬৮ গড়ে ৩১৩০ রান তুলেন। ১৯৮৩-৮৪ মৌসুমে আসামের বিপক্ষে ব্যক্তিগত সর্বোচ্চ অপরাজিত ২০৬ রান তুলেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন প্রণব রায়। ১৩ জানুয়ারি, ১৯৮২ তারিখে চেন্নাইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ জানুয়ারি, ১৯৮২ তারিখে কানপুরে একই দলের বিপক্ষে সর্বশেষ টেস্টে অংশ নেন তিনি।

১৯৮১-৮২ মৌসুমে ইংল্যান্ড দল ভারত গমন করেন। উদ্বোধনী ইনিংসে ছয় রান তুলতে তিনি ৮২ মিনিট খরচ করেছিলেন। দ্বিতীয় ইনিংসে অপরাজিত ৬০ রান তুললেও খেলাটি তখন প্রতিদ্বন্দ্বিতাবিহীন অবস্থায় শেষ হয়ে যায়। পরের টেস্টে ব্যর্থ হলেও ১৯৮২ সালে ভারত দলের সাথে ইংল্যান্ড গমন করেছিলেন। তবে, ১২টি প্রথম শ্রেণীর খেলায় অংশ নিয়ে মাত্র ১৭৪ রান তুলতে পেরেছিলেন। এরফলে, টেস্ট দলে আর তাকে রাখা হয়নি।

ক্রিকেট খেলা থেকে অবসর গ্রহণের পর ভারত ক্রিকেট দলের নির্বাচকমণ্ডলীর অন্যতম সদস্য হন।

## তথ্যসূত্র

## আরও দেখুন
* কৃষ্ণমাচারী শ্রীকান্ত
* বাংলা ক্রিকেট দল
* অংশুমান গায়কওয়াড়
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
		
## বহিঃসংযোগ
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারত জাতীয় ক্রিকেট দল নির্বাচক
বিষয়শ্রেণী:কলকাতা থেকে আগত ক্রিকেটার
শেখ গোলাম মাকসুদ হিলালী

**ডঃ শেখ গোলাম মকসুদ হিলালী** (৩০ নভেম্বর ১৯০০ - ১৭ ডিসেম্বর ১৯৬১) হলেন একজন সাহিত্যিক, শিক্ষাবিদ ও ভাষাবিদ। বাংলা, ইংরেজি, আরবি, ফারসিসহ প্রায় ১৮টি ভাষায় তিনি ব্যুৎপন্ন ছিলেন।

## জন্ম ও পারিবারিক পরিচিতি
মকসুদ ১৯০০ সালের ৩০ নভেম্বর তৎকালীন ব্রিটিশ ভারতের বেঙ্গল প্রেসিডেন্সির সিরাজগঞ্জের ফুলবাড়িতে জন্মগ্রহণ করেন।

## শিক্ষাজীবন
হিলালী কলকাতা বিশ্ববিদ্যালয় থেকে ১৯২৪ সালে ফারসিতে ও ১৯৩২ সালে আরবিতে এমএ এবং ১৯২৭ সালে আইন বিষয়ে সম্মান ডিগ্রি অর্জন করেন। ১৯৪৯ সালে তিনি ‘ইরান ও ইসলাম: তাদের পারস্পরিক প্রভাব’ সম্পর্কিত গবেষণার জন্যে ডিফিল ডিগ্রি লাভ করেন।

## কর্মজীবন
গোলাম মকসুদ  টাঙ্গাইল জেলার করটিয়া কলেজে ফারসি ভাষার অধ্যাপক (১৯২৬) হিসেবে কর্মজীবন শুরু করেন; পরে তিনি বিভিন্ন সময়ে কৃষ্ণনগর কলজ, কলকাতার  প্রেসিডেন্সি কলেজ,  চট্টগ্রাম কলেজ ও রাজশাহী কলেজে অধ্যাপনা করেন। মাঝে দু বছর (১৯২৮-১৯৩০) তিনি পাবনা জজ কোর্টে ওকালতি করেন। ১৯৪০-৪১ সালে তিনি  চট্টগ্রাম বিভাগীয় স্কুলসমূহের সহকারী পরিদর্শকের দায়িত্বও পালন করেন। 

বরেন্দ্র গবেষণা জাদুঘর প্রতিষ্ঠায় তার বিশেষ অবদান রয়েছে রাজশাহী কলেজে অধ্যাপনাকালে তিনি রাজশাহী বরেন্দ্র গবেষণা জাদুঘরের (১৯৫৭) কিউরেটর হিসেবে কাজ করেন। ১৯৫৭ সালের ৩০ নভেম্বর সরকারি চাকরি থেকে অবসর গ্রহণ করার পর তিনি সিরাজগঞ্জ কলেজের অধ্যক্ষ (১৯৫৭-১৯৫৮) ও বাংলা একাডেমীর গবেষণাধ্যক্ষের (১৯৫৯) দায়িত্ব পালন করেন। বাংলা, ইংরেজি, আরবি, ফারসিসহ প্রায় ১৮টি ভাষায় তিনি ব্যুৎপন্ন ছিলেন।

## রচনাবলী

ইংরেজি ও বাংলা ভাষায় রচিত তার উল্লেখযোগ্য গ্রন্থগুলো হলো:

* হালিদা হানুম (১৯৩৩),
* A Manual of Persian Grammar (১৯৩৪),
* আল বেরুণী (১৯৩৭),
* Islamic Attitude Towards Non-Muslims (১৯৫২),
* হজরতের জীবননীতি (১৯৬৫),
* Perso-Arabic Elements in Bengali (১৯৬৭) ও
* Iran and Islam: Their Reciprocal Influence (গবেষণা প্রতিবেদন)।

সম্প্রতি  বাংলা একাডেমী থেকে "হিলালী রচনাবলী" (২ খণ্ডে সমাপ্ত) প্রকাশিত হয়েছে।
## মৃত্যু
তিনি ১৯৬১ সালের ১৭ ডিসেম্বর মৃত্যুবরণ করেন।

## আরও দেখুন
* বরেন্দ্র গবেষণা জাদুঘর।

## তথ্যসূত্র

## বহিঃসংযোগ
* হিলালী, গোলাম মকসুদ - বাংলাপিডিয়া  সাইটে।

বিষয়শ্রেণী:১৯০০-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:বাংলাদেশী শিক্ষাবিদ
ঢালারচর এক্সপ্রেস

**ঢালারচর এক্সপ্রেস** (ট্রেন নম্বর ৭৭৯/৭৮০) বাংলাদেশ রেলওয়ের অধীনে পরিচালিত একটি আন্তঃনগর ট্রেন। ট্রেনটি আগে **পাবনা এক্সপ্রেস** নামে রাজশাহী থেকে পাবনা পর্যন্ত চলাচল করতো। ২৬ জানুয়ারি ২০২০ খ্রীস্টাব্দে এর যাত্রাপথ ঢালারচর পর্যন্ত বর্ধিত করা হয় এবং নাম পরিবর্তন করে **ঢালারচর এক্সপ্রেস** রাখা হয়। ১লা ডিসেম্বর ২০২৩ থেকে **৫৩ নং টাইম টেবিল** অনুযায়ী ঢালারচর এক্সপ্রেসের রুট চাঁপাইনবাবগঞ্জ পর্যন্ত বর্ধিত করা হয়। পরবর্তীতে ১০ মার্চ ২০২৫ থেকে **৫৪ নং টাইম টেবিল** কার্যকর হলে, ট্রেনটি আবার **রাজশাহী** পর্যন্ত চলাচল শুরু করে। এবং **<nowiki/>'রাজশাহী-চাঁপাইনবাবগঞ্জ**' রুটটি *চাঁপাইনবাবগঞ্জ শাটল-১/২* (**ট্রেন নম্বর ১০৯/১১০**) নামে চলাচল শুরু করে। ১১০ **চাঁপাইনবাবগঞ্জ শাটল-২** ট্রেনটি *"রাজশাহী-ঢাকা"* **পদ্মা এক্সপ্রেস** ট্রেনকে কানেক্ট করে। 

দুর্ঘটনা:

## ইতিহাস
ঈশ্বরদী থেকে ঢালারচর পর্যন্ত রেললাইন হওয়ার পর ২০১৮ খ্রিষ্টাব্দে প্রথম ট্রেন চালু করা হয় পাবনা এক্সপ্রেস নামে। রাজশাহী থেকে পাবনা রেলওয়ে স্টেশন পর্যন্ত পাবনা এক্সপ্রেস চলাচল করে। এটি উদ্বোধন করা হয় ১৫ই জুলাই ২০১৮ খ্রিষ্টাব্দে। পরে ২৬ জানুয়ারি ২০২০ এই ট্রেনের যাত্রাপথ বৃদ্ধি করে ঢালারচর রেলওয়ে স্টেশন পর্যন্ত নেওয়া হয় ঢালারচর এক্সপ্রেস নাম দিয়ে। ৫৩ টাইম টেবিলে চাঁপাইনবাবগঞ্জ পর্যন্ত গেলেও ৫৪ নং টাইম টেবিলে রাজশাহী পর্যন্ত চলে। **১০ মার্চ ২০২৫ থেকে ঢালারচর এক্সপ্রেস পূর্বের মতো 'ঢালারচর-রাজশাহী-ঢালারচর' রুটে চলাচল শুরু করে।**
## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪ নং সময়সূচী অনুযায়ী, যা ১০ মার্চ ২০২৫ হতে কার্যকর।)

## যাত্রাবিরতি
এই ট্রেনটি যাত্রাপথে ৪টি স্টেশন (, , , ) বাদে সকল স্টেশনেই যাত্রাবিরতি করে। 
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৫ সালের ১০ মার্চ থেকে ৫৪ নং টাইমটেবিল অনুযায়ী কার্যকর।)
* বাঁধেরহাট
* কাশিনাথপুর
* সাঁথিয়া রাজাপুর
* তাঁতিবন্দ
* দুবলিয়া
* রাঘবপুর
* পাবনা
* টেবুনিয়া
*দাশুড়িয়া
*মাঝগ্রাম জংশন
* ঈশ্বরদী বাইপাস
* আজিমনগর
* আব্দুলপুর জংশন
*আড়ানী
* সরদহ রোড

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
ঝিলিক ভট্টাচার্য

**ঝিলিক ভট্টাচার্য** হলেন একজন ভারতীয় অভিনেত্রী। তাকে বেশিরভাগ ক্ষেত্রে ওড়িয়া এবং বাংলা ভাষার চলচ্চিত্রের দেখা যায়। তিনি পশ্চিমবঙ্গের বাসিন্দা। *টার্গেট* চলচ্চিত্রের মাধ্যমে তিনি বলিউডে পা রাখেন। চলচ্চিত্রটি ছিল আমলানেরও প্রথম চলচ্চিত্র। চলচ্চিত্রে অভিনয়ের আগে তিনি অভিষেক বচ্চন অভিনীত রাবণ চলচ্চিত্রে সহকারী কোরিওগ্রাফার হিসাবে কাজ করেছিলেন।

## প্রাথমিক জীবন
ঝিলিক ভট্টাচার্য পশ্চিমবঙ্গে জন্মগ্রহণ করেন। তার বাবার নাম মৃণঞ্জয় ভট্টাচার্য। তার মাতার নাম সুমনা ভট্টাচার্য। তিনি ১ জুন জন্মগ্রহণ করেন। তিনি স্নাতক করার পর শ্যামক দাবর নৃত্য ইনস্টিটিউট থেকে ভরত নাট্যম নৃত্যে স্নাতকোত্তর করেছেন। তিনি কোরিওগ্রাফার হিসেবেও কাজ করেছেন। তিনি *রাবণ* চলচ্চিত্রে কোরিওগ্রাফি করেছেন।

## চলচ্চিত্রের তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:পশ্চিমবঙ্গের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ওড়িয়া চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
মমতাজ উদ্দিন

**মমতাজ উদ্দিন** (২১ সেপ্টেম্বর ১৯৪৯ - ৬ জুন ২০০৩) ছিলেন একজন বাংলাদেশী রাজনীতিবিদ ও মুক্তিযোদ্ধা। তিনি নাটোর-১ আসনের সংসদ সদস্য ছিলেন। মুক্তিযুদ্ধে অসাধারণ অবদানের জন্য বাংলাদেশ সরকার তাকে ২০২৩ সালে মুক্তিযুদ্ধে একুশে পদক (মরণোত্তর) প্রদান করে।

## প্রাথমিক জীবন
মমতাজ উদ্দিন ২১ সেপ্টেম্বর ১৯৪৯ সালে নাটোরের লালপুরের আব্দুলপুরের মিল্কিপাড়ায় জন্মগ্রহণ করেন। তার পিতার নাম বিয়াকুল প্রামানিক ও মাতার নাম আবেজান বেওয়া। তিনি করিমপুর উচ্চ বিদ্যালয়ে অস্টম শ্রেণি, চকনাজিরপুর উচ্চ বিদ্যালয় থেকে ১৯৬৬ সালে এসএসসি, নাটোর নবাব সিরাজ উদ দৌলা কলেজ থেকে ১৯৬৮ সালে এইচএসসি এবং ঈশ্বরদী কলেজ থেকে ১৯৭০ সালে স্নাতক পাশ করেন।

তার স্ত্রী শেফালী মমতাজ নবম জাতীয় সংসদের সংরক্ষিত সাবেক নারী সংসদ সদস্য ছিলেন। এই দম্পতীর ১ ছেলে শামীম আহমেদ সাগর লালপুর উপজেলা আওয়ামী লীগের সাধারণ সম্পাদক ও মেয়ে&nbsp; ফারহানা ববি নিভা, সহকারী রেজিস্ট্রার, রাজশাহী বিশ্ববিদ্যালয়।

## কর্মজীবন
মমতাজ উদ্দিন লেখে-পড়া শেষ করে ১৯৬৮ সালে সালামপুর হাই স্কুলের শিক্ষক হিসেবে কর্মজীবন শুরু করেন। ১৯৭৭ থেকে ১৯৮৫ সাল পর্যন্ত তিনি সালামপুর উচ্চ বিদ্যালয়ের সহকারী শিক্ষক ছিলেন।

### রাজনৈতিক জীবন
মমতাজ উদ্দিন ছাত্রলীগের রাজনীতিতে যুক্ত ছিলেন। লালপুর উপজেলা ছাত্রলীগের সাধারণ সম্পাদক এবং সভাপতি ছিলেন। তিনি ১৯৭৩ সালে লালপুর উপজেলা আওয়ামী লীগের সাধারণ সম্পাদক এবং ১৯৭৫ সালে সভাপতি হিসেবে দায়িত্ব পালন করেন। তিনি বাংলাদেশ আওয়ামী লীগ কেন্দ্রীয় কমিটির সদস্য ও নাটোর জেলা শাখা আওয়ামী লীগের সিনিয়র সহ-সভাপতি ছিলেন।

তিনি ১৯৮৬ সালের তৃতীয় জাতীয় সংসদ সদস্য নির্বাচনে সতন্ত্র প্রার্থী হিসেবে রিকসা প্রতীক নিয়ে নাটোর-১ আসন থেকে সংসদ সদস্য হয়েছিলেন।

তিনি ১৮ ফেব্রুয়ারি ১৯৭৯ সালের দ্বিতীয় জাতীয় সংসদ সদস্য নির্বাচনে আওয়ামী লীগের প্রার্থী হিসেবে প্রতিদ্বন্দ্বিতা করেন পরাজিত হন। ২৭ ফেব্রুয়ারি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালে জাতীয় নির্বাচনে আওয়ামী লীগের প্রার্থী হিসেবে নাটোর-১ আসন থেকে অংশগ্রহণ করে বাংলাদেশ জাতীয়তাবাদী দলের ফজলুর রহমান পটলের নিকট পরাজিত হন।

### মুক্তিযুদ্ধে ভূমিকা
মমতাজ উদ্দিন ১৯৭১ সালে মুক্তিযুদ্ধে অংশ নেন। মুক্তিযুদ্ধকালে বাংলাদেশ লিবারেশন ফ্রন্টের (মুজিব বাহিনী) কমান্ডার ছিলেন। মুক্তিযুদ্ধ শেষে পুণরায় শিক্ষকতা পেশায় ফিরেন।

## মৃত্যু
মমতাজ উদ্দিন ২০০৩ সালের ৬ জুন মৃত্যুবরণ করেন। স্থানীয় নাটোর পুলিশ জানিয়েছিল যে রাত ১০.০০ টার সময় নাটোরের গোপালপুর-আবদুলপুর রোডের দারইপাড়ায় ১০ জন সশস্ত্র ব্যক্তির একটি দল মমতাজ উদ্দিনের মোটরসাইকেলে বাধা দেয় এবং তাকে কুপিয়ে হত্যা করে। ১৩ মার্চ ২০১৩ সালে রাজশাহীর একটি দ্রুত বিচার ট্রাইব্যুনাল মমতাজ উদ্দীপনকে হত্যা করার দায়ে নয়জনকে দোষী সাব্যস্ত করে যাবজ্জীব কারাদণ্ড দেয় এবং প্রত্যেককে ৩০ হাজার টাকা জরিমানা করে।

## তথ্যসূত্র

বিষয়শ্রেণী:২০০৩-এ মৃত্যু
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নাটোর জেলার রাজনীতিবিদ
বিষয়শ্রেণী:জন্মের বছর অনুপস্থিত
বিষয়শ্রেণী:২০২৩-এ একুশে পদক বিজয়ী
বিষয়শ্রেণী:মুক্তিযুদ্ধে একুশে পদক বিজয়ী
বিষয়শ্রেণী:মুক্তিবাহিনীর কর্মকর্তা